als_Latn dik_Latn azb_Arab
Një fitore e madhe me Partizanin për të mbyllur një gjysmësezoni të shkëlqyer për Flamurtarin, që pavarësisht problemeve financiare dhe dënimeve nga Komisioni i Disiplinës, ia del të mbyllë këtë vit në vend të pestë dhe me një diferencë minimale me vendin e dytë të tabelës, Partizanin. Situata në klubin vlonjat është më pozitive se kurrë dhe këtë e konfirmon dhe trajneri Gjoka, i cili në një intervistë për “Sport Ekspres”, tregon ecurinë e ngjarjeve në Vlorë dhe atë që të gjithë sportdashësit duan të dinë: ç’do të ndodhë në janar me ekipin. Në intervistën e tij, Gjoka komenton dhe ecurinë e Flamurtarit, por edhe çmimin prestigjioz që do t’i jepet sot, atë të “Protagonistit të vitit 2013”.
– Gjoka, faza e parë mbyllet me sukses dhe Flamurtari, më i kuotuari për të rënë nga kategoria, renditet i pesti
– Kemi bërë një fazë të mirë dhe jam i kënaqur me atë që kemi dhënë. Sigurisht që ekipi ka kaluar shumë vështirësi, por jam i kënaqur me mënyrën si kemi reaguar dhe më duhet t’i falënderoj çunat për ato që kanë dhënë deri tani.
– Janari është shumë pranë dhe bashkë me të edhe merkatoja. Keni frikë nga ndonjë largim i mundshëm?
– Nuk kam frikë nga asnjë largim dhe jam i sigurtë që ekipi do të jetë po i njëjti dhe për pjesën e dytë të sezonit. Drejtuesit kanë folur me lojtarët dhe më kanë garantuar që nuk do të ketë largime.
– As Dushku s’do të largohet?
– Edhe Dushku është si gjithë të tjerët. Nuk do të largohet asnjë nga Flamurtari dhe këtë ua garantoj. Kemi ndërmend të ruajmë grupin dhe çdo largim do të na dëmtonte.
– Do të ndërhyjë Flamurtari në merkato?
– Unë jam i kënaqur me ekipin që kam në dispozicion, dhe nuk do bëja asnjë ndryshim. Nuk e dimë nëse do të ndërhyjmë në merkato dhe për këtë do të vendosim në janar, kur të shikojmëdhe ecurinë e përgatitjeve. Ndoshta shtojmë një ose dy lojtarë për të plotësuar disi ekipin, për të patur më shumë zgjedhje.
– Po për sa i përket çështjes “Moçka”?
– Është një çështje për të cilën kemi folur gjatë dhe besoj se në janar do të kemi një vendim përfundimtar në lidhje me këtë çështje. Është ende herët për të folur.
– Sot merrni çmimin prestigjioz “Personaliteti i Vitit 2013”, një çmim që u jepet 10 personave më të suksesshëm të 2013-ës. Si ndiheni për këtë çmim?
– Ndihem shumë i vlerësuar dhe mendoj se është një çmim i veçantë, por dhe një tregues që këtë vit në Vlorë kam bërë mirë. Shpresoj qtë vazhdoj të bëj më të mirën për Flamurtarin dhe t’i shpërblej drejtuesit, tifozët dhe të gjithë qytetarët vlonjatë për besimin dhe mbështetjen që më kanë dhënë.
– Kush mendoni se janë objektivat e Flamurtarit këtë sezon?
– Në kampionat shpresoj të ruajmë ritmin dhe të renditemi sa më lart të jetë e mundur. Nuk dua të vendos objektiva, pasi nuk dua të vendos ekipin nën presion. Ndërsa në Kupë i kemi mundësitë për të ecur larg dhe për të bërë më të mirën e mundshme, pse jo të shkojmë dhe në finale.
Gjoka: Asnjë lojtar nuk ikën nga Vlora0
Një fitore e madhe me Partizanin për të mbyllur një gjysmësezoni të shkëlqyer për Flamurtarin, që pavarësisht problemeve financiare dhe dënimeve nga Komisioni i Disiplinës, ia del të mbyllë këtë vit në vend të pestë dhe me një diferencë minimale me vendin e dytë të tabelës, Partizanin. Situata në klubin vlonjat është më pozitive se kurrë dhe këtë e konfirmon dhe trajneri Gjoka, i cili në një intervistë për “Sport Ekspres”, tregon ecurinë e ngjarjeve në Vlorë dhe atë që të gjithë sportdashësit duan të dinë: ç’do të ndodhë në janar me ekipin. Në intervistën e tij, Gjoka komenton dhe ecurinë e Flamurtarit, por edhe çmimin prestigjioz që do t’i jepet sot, atë të “Protagonistit të vitit 2013”.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn